  Майя Бывальцева Можга ёросын юосты утялтон ужъёс чырмыт мыно, но араны бер кутскемен сэрен ю тысез ыштонъёс вань. Со сярысь ёрослэн тӧроез Александр Васильев «ВКонтакте» мерлыко вотэсысь бамаз ивортэ. Зоро куазен музъем зол котмемен валче Удмуртиын шуэрес югдур ялэмен ёросын ыштонъёсты чотась ӧри ужаз. Тысё но пуртэсо юос 971 гектар вылын быремын шуыса пусйизы, ыштон 9 миллион 32 сюрс манет. Ыштонъёсъя материалъёс Удмуртиысь гурт возёсъя министерствое сётэмын азьланяз федерал министерствое келян понна Александр Васильев, Можга ёрослэн тӧроез22-тӥ гудырикошконлы Можга ёросысь гурт возёсъя 26 процентсэ юоссэс аразы ни, одӥг гектарысь шорлыдын 32,6 центнер ю тысь люкаське. 2018-тӥ арын та дырлы 56 процентэз тысё юос утялтэмын вал, гектарысь 27,8 центнерен усиз. Тужгес трос ю тысь жильдо «Родина» огазеяськонын – гектарысь 42,1 центнер, «Россия» огазеяськонын – 40,7 центнер. Эшшо витяз возёсъёсын гектарысь 30 центнерлэсь тросэн потэ Кыказ возёсъёсын толйись юосты кизьыны кутскизы ни. «Луч» возёсын етӥн сэсто. Со сяна, пудо сиён дасян ужъёс азьланьтӥсько. Та дырлы одӥг пудо йырлы 27,7 центнер сиён дасямын. Тодэ вайытом, 15-тӥ гудырикошконысен Удмуртиын музъемлэн бадӟым мускытлыкеныз сэрен шуэрес югдур ялӥзы. 19-тӥ гудырикошконлы ивортонъёсъя, элькунын 25 сюрс гектар вылын юос быризы.  Тегъёс: Можга Удмуртия гуртвозёс бусыужъёс ютысь  